Golfo di Oman

Golfo di Oman, tambe konosí komo Golfo di Makran, ta e parti nortwèst di Laman Árabe den Oséano indio, ku ta konektá ku e Golfo Pèrsiko dor di e Estrecho di Ormuz. E paisnan situá rònt di e Golfo di Oman ta Iran i Pakistan panort, Emiratonan Arabe Uní na wèst, i Oman pasùit. E golfo ta sirbi komo un ruta stratégiko importante pa tráfiko marítimo internashonal.

E Golfo di Oman ta krusial pa e ekonomia mundial, pasobra un gran kantidat di petroli i gas natural ta wòrdu transportá dor di e region aki. Tur tankero ku sali for di e Golfo Pèrsiko mester pasa dor di e Estrecho di Ormuz i Golfo di Oman pa yega na laman habri i distribushon mundial.https://www.eia.gov/todayinenergy/detail.php?id=4430 Pa esaki, e ta un área ku ta regularmente bou di e atenshon di geopolítika mundial.https://www.britannica.com/place/Gulf-of-Oman

E hafnan mas importante den e region ta:
 Sultan Qaboos na Muscat, Oman, un di e hafnan komersial mas importante di Oman.
 Fujairah na Emiratonan Arabe Uní, e úniko haf den parti ost di e pais na Golfo di Oman. E ta importante pa tráfiko di tankero i provishon di kombustibel na barkunan.https://www.fujairahport.ae/ 
 Chabahar na Iran, un haf stratégiko ku Iran ta desaroyá ku kooperashon di India, pa diversifiká su ruta di eksportashon i pa baha e dependensia di Estrecho di Ormuz.
 Khasab na Oman (distrito di Musandam), un haf mas chikitu, pero ku ta importante pa tráfiko lokal y turismo.

Kategoria:Geografia